**Drejtori IKRTK-së**

1. IKRTK-ja drejtohet dhe përfaqësohet nga drejtori, i cili organizon dhe drejton të gjithë veprimtarinë e IKRTK-së dhe përgjigjet para ministrit përgjegjës për trashëgiminë kulturore.
2. Drejtori i IKRTK-së emërohet dhe lirohet nga detyra nga ministri përgjegjës për Trashëgiminë kulturore. Procedura e emërimit dhe e lirimit të tij përcaktohet në statutin e institucionit.
3. Drejtori i IKRTK-së është punonjës i nivelit të lartë drejtues, përgjegjës kryesor për mbarëvajtjen e punës në institucion. Koordinon punën vertikalisht me strukturat që ka në varësi.
4. Drejtori i IKRTK-së ka kompetencat dhe përgjegjësitë, si më poshtë vijon
5. analizon, zbërthen dhe siguron zbatimin e vendimeve lidhur me politikat e ministrisë përgjegjëse për trashëgiminë kulturore;
6. është përgjegjës për hartimin e objektivave dhe zbatimin e planeve strategjike në përputhje me objektivat dhe misionin e IKRTK-së;
7. monitoron dhe kontrollon faktorët e riskut që venë në rrezik arritjen e objektivave të IKRTK-së;
8. planifikon, drejton dhe koordinon funksionimin e përgjithshëm të institucionit;
9. shpërndan punën brenda institucionit dhe siguron arritjen e rezultateve në kohë dhe me cilësi, sipas objektivave të planifikuar;
10. nxjerr vendimin për verifikimin e interesit kulturor në bazë të vendimit të Komisionit Këshillimor për Vlerësimin dhe Identifikimin e Vlerave Kulturore për Pasuritë e Luajtshme.
11. shpall në “mbrojtje paraprake” pasuritë kulturore të luajtshme, të cilat, pas verifikimit, janë identifikuar si pasuri me vlera kulturore
12. shqyrton ankimin ndaj vendimit të zyrës për çështjet e eksportit për refuzimin e kërkesës për lëshimin e licencës së qarkullit të lirë ose të përkohshëm. Ndaj vendimit të titullarit të IKRTK-së mund të ushtrohet ankim në gjykatën kompetente për shqyrtimin e mosmarrëveshjeve administrative.
13. akordon licencat e ekportit/importit në bazë të vendimit të zyrës për çështjet e eksportit në mbështetje me parashikimet e Ligjit nr.27/2018 dhe të klasifikuara në dy kategori:
14. Licenca eksporti të pasurive kulturore për qarkullimin e lire të pasurive kulturore nga territori i Republikës së Shqipërisë drejt vendeve të tjera me afat 3-vjeçar dhe licenca për qarkullimin e përkohshëm të pasurive kulturore nga territori i Republikës së Shqipërisë drejt vendeve të tjera me afat të përcaktuar jo më shumë se 18 (tetëmbëdhjetë) muaj.
15. emëron dhe shkarkon punonjësit e IKRTK-së, në bazë të Kodit të Punës dhe të rregullores së brendshme të IKRTK-së;
16. ndjek rregullisht proceset administrative dhe merr masa për zgjidhjen e problemeve;
17. siguron/garanton që burimet në dispozicion të Institucionit të organizohen në mënyrë që objektivat e saj të realizohen me efektshmëri të lartë, në mënyrë tërësisht të rregullt dhe korrekte;
18. përfaqëson institucionin në marrëdhëniet me të tretët;
19. përgjigjigjet për zgjidhjet ligjërisht të bazuara dhe teknike të problemeve brenda Institucionit, duke bashkëpunuar me të gjitha strukturat që e konsideron të nevojshme;
20. siguron disiplinën në strukturën që drejton dhe në bazë të legjislacionit në fuqi, brenda kompetencave ligjore, merr masa për çdo punonjës që thyen rregullat në administratën publike;
21. drejton punën me sektorët lidhur me botimet vjetore, ribotime të tjera, albume e guida.
22. realizon detyrat e ngarkuara nga ligji, brenda afatit dhe raporton mbi to.

**Përgjegjësi i Sektorit**

1. Përgjegjësi i Sektorit është punonjës i nivelit të ulët drejtues, përgjegjës kryesor për mbarëvajtjen e punës në sektorin përkatës. Koordinon punën brenda Sektorit me specialistët që varen direkt prej tij;
2. Përgjegjësi i Sektorit përgjigjet për:
   1. zgjidhjet ligjërisht të bazuara dhe teknike të problemeve brenda sektorit që drejton dhe mund të bashkëpunojë me të gjitha strukturat brenda dhe jashtë sektorit për zgjidhjen e problemeve të ndryshme;
   2. mosmarrëveshjet në lidhje me kompetencat, njofton menjëherë sipas radhës drejtorin e Institucionit, në cilësinë e eprorit direkt, i cili ndjek me pas zgjidhjen e konfliktit;
   3. përfundimin e detyrave të ngarkuara nga ligji, ose nga eproret brenda afatit;
   4. çdo detyrë tjetër që i ngarkohet nga eprorët.

**Specialisti**

1. Specialistët janë punonjës të nivelit ekzekutiv në sektorin përkatës;

1. Zbatojnë me përpikmëri dhe në nivel të lart profesional të gjitha detyrat e ngarkuara nga Përgjegjësi i Sektorit dhe titullari;
2. Specialisti përgjigjet për:
   1. zgjidhjet ligjërisht të bazuara dhe teknike të problemeve brenda sektorit, në përputhje

me përshkrimin e punës;

1. bashkëpunon me të gjitha strukturat brenda dhe jashtë Institucionit për zgjidhjen e problemeve të ndryshme;
2. mosmarrëveshjet me strukturat e tjera brenda Institucionit dhe njofton menjëherë Përgjegjësin e Sektorit/Drejtorin, i cili ndjek më pas zgjidhjen e konfliktit;
3. realizmin e detyrave të ngarkuara nga ligji, ose nga eprorët brenda afatit dhe raportimin

e tyre;

1. çdo detyre tjetër që i ngarkohet nga eprorët.